מנואל בלום

מנואל בלום (בספרדית: Manuel Blum; נולד ב-26 באפריל 1938) הוא מדען מחשב יהודי-אמריקאי, זוכה פרס טיורינג לשנת 1995 על תרומתו הרבה ליסודות של תורת הסיבוכיות החישובית ויישומיה לקריפטוגרפיה ובדיקת תוכניות.

קורות חיים
בלום נולד בקראקס, ונצואלה להורים יהודים. בלום למד ב-MIT לקראת תואר ראשון ושני במדעי המחשב והנדסת חשמל, אותם סיים ב-1961.
לאחר מכן עבר להתמקד במתמטיקה, וסיים דוקטורט בתחום תחת הנחייתו של מרווין מינסקי ב-1964.

במהלך הקריירה שלו היה שייך לסגל המחלקה למדעי המחשב באוניברסיטת קליפורניה בברקלי ואף עמד בראש המחלקה. הוא שהה בברקלי עד 1999.

לאחר מכן עבר בלום ללמד באוניברסיטת קרנגי מלון, תפקיד בו כיהן עד 2018. אשתו לנור ובנו איברים אף הם פרופסורים למדעי המחשב באותה המחלקה.

בין תלמידיו נמנו לאונרד אדלמן, שפי גולדווסר וסילביו מיקאלי, שאף הם זכו בפרס טיורינג, מוני נאור, מהמחלקה למדעי המחשב במכון ויצמן ורונית רובינפלד מהמחלקה למדעי המחשב באוניברסיטת תל אביב. אחד מתלמידיו של בלום, פרופסור לואי פון אהן (שאיתו טבע את המונח CAPTCHA), הוא ממייסדי פלטפורמת  דואולינגו ללימוד שפות.

קישורים חיצוניים

 

 
 

מדעני מחשב אמריקאים
מדעני מחשב יהודים
קריפטוגרפים אמריקאים
קריפטוגרפים יהודים
זוכי פרס טיורינג יהודים
סגל אוניברסיטת קליפורניה בברקלי
סגל אוניברסיטת קרנגי מלון
יהודים חברי האקדמיה הלאומית למדעים של ארצות הברית
יהודים ונצואלים
מהגרים מוונצואלה לארצות הברית
אמריקאים שנולדו ב-1938